Document ID: 32007R0004

DEN EUROPÆISKE CENTRALBANKS FORORDNING (EF) Nr. 4/2007
af 14. december 2006
om ændring af forordning (EF) nr. 2423/2001 (ECB/2001/13) om den konsoliderede balance i MFI-sektoren (monetære finansielle institutioner)
(ECB/2006/20)
STYRELSESRÅDET FOR DEN EUROPÆISKE CENTRALBANK HAR -
under henvisning til Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information (1), særlig artikel 5, stk. 1, og artikel 6, stk. 4, og
ud fra følgende betragtninger:
(1)
I henhold til Den Europæiske Centralbanks forordning (EF) nr. 2423/2001 af 22. november 2001 om den konsoliderede balance i MFI-sektoren (monetære finansielle institutioner) (ECB/2001/13) (2), skal monetære finansielle institutioner (MFI’er) indberette statistiske kvartalsvis data opdelt efter land og valuta. Forordning (EF) nr. 2423/2001 (ECB/2001/13) må ændres med henblik at udvide kravene om indberetning for så vidt angår Bulgarien og Rumænien, som tiltræder Den Europæiske Union den 1. januar 2007.
(2)
I henhold til forordning (EF) nr. 2423/2001 (ECB/2001/13) er indberetning af kvartalsdata om positioner over for modparter uden for de medlemsstaters område, som har indført euroen, obligatorisk. Det er derfor nødvendigt at ændre forordning (EF) nr. 2423/2001 (ECB/2001/13) for at tage højde for Sloveniens indførelse af euro -
UDSTEDT FØLGENDE FORORDNING:
Artikel 1
Forordning (EF) nr. 2423/2001 (ECB/2001/13) ændres således:
1)
I artikel 4, stk. 2, erstattes »symbolet »#«« med »symbolet »#« eller symbolet »*««.
2)
Bilag I og V ændres i overensstemmelse med bilaget til denne forordning.
Artikel 2
Denne forordning træder i kraft tre dage efter dens offentliggørelse i Den Europæiske Unions Tidende.
Udfærdiget i Frankfurt am Main, den 14. december 2006.

Labels: 12
4
2
19